Babelscape/SREDFM huggingface dataset:
Κωνσταντίνος Βαρώτσος

Ο Κωνσταντίνος Βαρώτσος (γεννηθείς στις 14 Αυγούστου 1956) είναι Έλληνας Φυσικός, Καθηγητής του Τμήματος Φυσικής και Κοσμήτωρ της Σχολής Θετικών Επιστημών του Εθνικού και Καποδιστριακού Πανεπιστημίου Αθηνών. Η ερευνητική του δραστηριότητα καλύπτει τους τομείς της Δυναμικής του Κλίματος, τις Φυσικές Καταστροφές, της Φυσικής - Χημείας της Ατμόσφαιρας (http://scholar.uoa.gr/covar)
Λιουμπάνιστα

Η Λιουμπάνιστα () είναι ένα χωριό στον Δήμο Οχρίδας, στα Σκόπια, στη Βόρεια Μακεδονία. Βρίσκεται κατά μήκος της λίμνης Οχρίδας, κοντά στο Μοναστήρι του Αγίου Ναούμ και στα σύνορα με την Αλβανία. 

right|μικρογραφία|200x200εσ|Εκκλησία του Αγίου Πέκτα
Τζουζέπε Τορνατόρε

Ο Τζουζέπε Τορνατόρε ("Giuseppe Tornatore", 27 Μαΐου 1956) είναι Ιταλός σκηνοθέτης και σεναριογράφος. Θεωρείται ένας από τους σκηνοθέτες οι οποίοι έστρεψαν ξανά τους κριτικούς στον ιταλικό κινηματογράφο. Η ταινία του "Σινεμά ο Παράδεισος" (1988) κέρδισε το Όσκαρ Καλύτερης Ξενόγλωσσης Ταινίας. Άλλες γνωστές ταινίες του είναι οι "Ο θρύλος του 1900", "Μαλένα", "Baarìa" και "Το τέλειο χτύπημα". Είναι γνωστός για την μακροχρόνια συνεργασία του με τον συνθέτη Ένιο Μορικόνε. Επίσης, έχει σκηνοθετήσει διαφημιστικά για την Dolce & Gabbana.
Ραλφ Κρεγκ

Ο Ραλφ Κρεγκ (21 Ιουνίου 1889 - 21 Ιουλίου 1972) ήταν Αμερικανός αθλητής και ολυμπιονίκης. Συμμετείχε στους Αγώνες της 5ης Ολυμπιάδας, στη Στοκχόλμη, εκεί όπου κέρδισε 2 χρυσά μετάλλια στα 100 και 200 μέτρα. Εκεί, επίσης, βγήκε 7ος στη λίστα κατάταξης των αθλητών με τα περισσότερα μετάλλια.

Ο Ραλφ ξεκίνησε την αθλητική του καριέρα με τα εμπόδια. Ύστερα ασχολήθηκε με το σπριντ. 

Το 1912 πέρασε στην Ολυμπιακή Ομάδα των Ηνωμένων Πολιτειών για τη Σουηδία.

Το 1972 απεβίωσε στο Λέικ Τζορτζ, στη Νέα Υόρκη, σε ηλικία 83 ετών.
Darkstalkers

Το Darkstalkers, γνωστό στην Ιαπωνία ως Vampire (ιαπωνικά: ヴァンパイア, Χέπμπορν: "Vanpaia"), είναι σειρά δισδιάστατων βιντεοπαιχνιδιών πάλης που αναπτύχθηκε και κυκλοφόρησε από την Capcom, με πρώτο παιχνίδι της σειράς το "" ("Vampire: The Night Warriors"), το 1994. Η σειρά τοποθετείται σε ένα σύμπαν γοτθικού τρόμου, και διαθέτει καρτουνίστικο γραφικό στυλ. Περιλαμβάνει χαρακτήρες βασισμένους σε διάφορα είδη τεράτων (τους "darkstalkers") ή τους κυνηγούς τους, οι οποίοι ρίχνονται στη μάχη ο ένας εναντίον του άλλου. Το "Darkstalkers" σύστησε ιδέες που χρησιμοποιήθηκαν στα μετέπειτα παιχνίδια πάλης της Capcom, συμπεριλαμβανομένης της χρήσης 16-bit έγχρωμου animation, καθώς και μηχανικές του τρόπου παιχνιδιού, οι οποίοι εισήχθηκαν στις σειρές "Street Fighter Alpha" και "Marvel vs. Capcom".

Εκτός από τα βιντεοπαιχνίδια, το franchise "Darkstalkers" περιλαμβάνει επίσης και μία μίνι σειρά άνιμε, μία αμερικάνικη τηλεοπτική σειρά καρτούν, μία καναδική σειρά κόμικς, και πολλά βιβλία διαφόρων ειδών, που κυκλοφόρησαν μόνο στην Ιαπωνία. Κάποιοι συγκεκριμένοι χαρακτήρες (συνήθως η Morrigan και η Felicia) εμφανίστηκαν σε μετέπειτα παιχνίδια της Capcom, αλλά και σε crossover παιχνίδια που κυκλοφόρησαν από άλλες εταιρείες.
Αβασιοφιλία

Αβασιοφιλία είναι η ψυχοσεξουαλική έλξη σε ανθρώπους με περιορισμένη κινητικότητα, ιδίως σε άτομα που βρίσκονται σε καροτσάκι ή που φορούν διάφορα ορθοπεδικά στηρίγματα. Ο όρος πρωτοεμφανίστηκε το 1990, από τον Τζον Μάνεϊ, σε μία εργασία του στο "Johns Hopkins University", σχετικά με την παραφιλία.
Wipeout 2097

Το Wipeout 2097 (Wipeout XL στις ΗΠΑ) είναι το δεύτερο μέρος της δημοφιλούς σειράς βιντεοπαιχνιδιών αγώνων με σκάφη αντιβαρύτητας, "Wipeout". Αναπτύχθηκε από το αγγλικό στούντιο προγραμματισμού Psygnosis, θυγατρικό της Sony Computer Entertainment και κυκλοφόρησε το 1996 για το PlayStation. Το "Wipeout 2097", βελτιωμένο σε σχέση με τον προκάτοχό του σε όλους τους τομείς, είχε θετικότατη υποδοχή από τον τύπο της εποχής ενώ μέχρι και σήμερα λογίζεται ως ένα από τα αρτιότερα παιχνίδια της σειράς, αν όχι το κορυφαίο. Το 1997 δημιουργήθηκε η έκδοση για τα Microsoft Windows, Sega Saturn, και Amiga με κυριότερες διαφορές στην μουσική επένδυση του τίτλου. Το sequel Wipeout 3 κυκλοφόρησε τρία έτη αργότερα, το 1999.
Σίμον Γιοχάννες φαν Ντάου

Ο Σίμον Γιοχάννες φαν Ντάου (φλαμανδικά: Simon Johannes van Douw, περ. 1630 - μετά το 1677, πριν το 1697) ήταν Φλαμανδός ζωγράφος και σχεδιαστής. Το έργο του εκτείνεται από ιταλικής τεχνοτροπίας τοπία, αψιμαχίες ιππικού και μάχες μέχρι απεικονίσεις αγορών βοοειδών και σκηνών κυνηγίου. Εργάστηκε στην Αμβέρσα, στο Μίντελμπουρχ και στο Ρότερνταμ.
Φιλήμων Φωτόπουλος

Ο Φιλήμων Φωτόπουλος (1875–1961) ήταν Κώος κληρικός, δάσκαλος και πατριαρχικός επίτροπος Καλύμνου. Γεννήθηκε στην Κω στις 28 Μαΐου 1875. Διδάχθηκε τα πρώτα γράμματα στη γεννέτειρά του, το 1894 αποφοίτησε από το σχολαρχείο. Στη συνέχεια μετέβη στα Ιεροσόλυμα και έγινε υποτακτικός του Αρχιπεισκόπου Φιλαδελφείας και μετέπειτα Πατριάρχη Ιεροσολύμων Δαμιανού Α'. Από το 1897 μέχρι το 1904 φοίτησε στην Ιερά Θεολογική Σχολή του Τιμίου Σταυρού.

Μετά την αποφοίτησή του εκάρη μοναχός από τον Πατριάρχη Δαμιανό και από Δημήτριος μετονομάστηκε σε Φιλήμωνα. Διορίστηκε Βοηθός Βιβλιοθηκάριος της Πατριαρχικής Βιβλιοθήκης και Γραμματέας στην Πατριαρχική Υπηρεσία Διερμηνείας. Το 1905 χειροτονήθηκε Διάκονος και εντάχθηκε στην Αγιοταφική Αδελφότητα. Το 1907 μετέβη με εντολή του Πατριάρχη Ιεροσολύμων στην Κωνσταντινούπολη με σκοπό να επιστατήσει στη Βιβλιοθήκη του εκεί Μετοχίου του Παναγίου Τάφου. Το 1908 γύρισε στα Ιεροσόλυμα με σκοπό την ανάλυψη της Διεύθυνσης του Πατριαρχικού Τυπογραφείου. Το 1914 ανέλαβε καθήκοντα Βοηθού Μητροπολίτη Κώου Αγαθέγγελου Αρχύτα. Το σχολικό έτος 1914–1915 διορίστηκε από την Κοινότητα Κω Ελληνοδιδάσκαλος στην Αστική Σχολή Κω. Το 1915 χειροτονήθηκε πρεσβύτερος από τον Μητροπολίτη Κώου Αγαθέαγγελο και έλαβε το οφφίκιο του Αρχιμανδρίτη. Το ίδιο έτος ανέλαβε καθήκοντα Πρωτοσύγκελου στη μητρόπολη. Το 1918 συνέβαλε στη σύνταξη του "Κανονισμού της Ορθοδόξου Ελληνικής Κοινότητας" Κω. Το 1922 διορίστηκε Γενικός Αρχιερατικός Επίτροπος και το ίδιο έτος Πατριαρχικός Επίτροπος της μητροπόλεως. Το 1937 διορίστηκε Γενικός Πατριαρχικός Επίτροπος της Μητροπόλεως Κώου και Καλύμνου. Πέθανε στις 21 Ιουλίου 1961. Το 1954 ο Δήμος Κω του απένειμε τιμητικά το "Χρυσούν Μετάλιον" της πόλεως για αναγνώριση των υπηρεσιών του προς το λαό του νησιού.
Σταματία Βιτσαρά - Κτιστάκη

Η Σταματία Βιτσαρά - Κτιστάκη (1897 - 1948) ήταν δασκάλα και ηγετικό στέλεχος του ΚΚΕ. Υπήρξε μέλος της Παλιάς Κεντρικής Επιτροπής του ΚΚΕ. Ήταν σύζυγος του Βαγγέλη Κτιστάκη στελέχους του ΚΚΕ.
Δουκάτο της Εδέσσης

Το Δουκάτο της Εδέσσης ήταν διοικητική διαίρεση της Βυζαντινής Αυτοκρατορίας στην Μεσοποταμία με κέντρο την Έδεσσα η σημερινή Ούρφα της Τουρκίας. Το Δουκάτο δημιουργήθηκε μετά το 1031 και την ανακατάληψη της Έδεσσας από τον Γεώργιο Μανιάκη και διοικούνταν αρχικά από έναν στρατηγό κι έπειτα από αξιωματικό με τον τίτλο του δούκα ενώ κάποιοι έφεραν τον τίτλο του κατεπάνω.
μικρογραφία|Η κατάληψη της Έδεσσας από τους βυζαντινούς
Στο Δουκάτο περιλαμβάνονταν τα πρώην θέματα Λιμνίων και Αετού την Στρατηγίς Χασαναρά και άλλες μικρότερες περιοχές, αναφέρεται με μεικτό πληθυσμό τόσο σε εθνικότητα όσο και σε θρησκεία. Από το 1085 δέχτηκε συνεχείς επιθέσεις και λεηλασίες από τους Τούρκους, το 1067 ο δουξ Λέων Αρβαντηνός έχασε σε μάχη από τους Τούρκους, αιχμαλωτίστηκε και απελευθερώθηκε με καταβολή λύτρων. Το 1070-71 ο δουξ Βασίλειος Αλουσιανός αντιμετώπισε πολυήμερη πολιορκία από τον Αλπ Αρσλάν ενώ το Δουκάτο αναγνώριζε τη βυζαντινή κυριαρχία τυπικά. Το 1077 σε μια εμφύλια αντιπαράθεση ο Βασίλειος Αποκάπης πολιόρκησε και κατέλαβε την Έδεσσα , σκότωσε τον προηγούμενο δουξ κι ανέλαβε νέος δουξ. Μετά τον θάνατο του το 1083 η πόλη εναλλάσσονταν συχνά δούκες ενώ η αυτοκρατορική εξουσία δεν αναγνωριζόταν πάντα, ταυτόχρονα οι Τούρκοι εμίρηδες λεηλατούσαν την ύπαιθρο και πολιορκούσαν την Έδεσσα.

Τον Φεβρουάριο του 1087 η πόλη παραδόθηκε στον εμίρη Μελικσάχ, αλλά συνέχισαν να διορίζονται βυζαντινοί διοικητές της πόλης, και από τον εμίρη δικοί του διοικητές. Μέχρι το 1098 που τα εδάφη του Δουκάτου έφτασαν οι σταυροφόροι, πόλεις του δουκάτου ή πρώην βυζαντινοί αξιωματούχοι κατα διαστήματα επαναστατούσαν από τον Τούρκο εμίρη και αναγνώριζαν τον βυζαντινό αυτοκράτορα. Το 1098 ο δουξ Θεόδωρος Χετάμης, βυζαντινός αξιωματούχος, δολοφονήθηκε, ο θάνατος του και το ίδιο έτος θεωρείται ότι έληξε η βυζαντινή κυριαρχία στην περιοχή.

Γνωστοί διοικητές αναφέρονται οι :
* Γεώργιος Μανιάκης, μετά το 1031 - 1036 ή 1037, στρατηγός, ο πρώτος δουξ
* Λέων Λεπενδρηνός, 1036 ή 1037, ο δεύτερος δουξ
* Μιχαήλ Αποκάπης, 1036 ή 1037-1038, πιθανότατα ο τρίτος δουξ
* Βαρασβατζέ Τορνίκιος, 1038, στρατηγός
* Βασίλειος Αποκάπης, 1038, δουξ
* Ααρών Ραδομηρός, πριν το 1057, δουξ
* Ιωάννης Δούκας, 1059, κατεπάνω
* Σαμουήλ Αλουσιανός, κάπου ανάμεσα στη δεκαετία 1060- πριν το 1062, δουξ
* Νικηφόρος Βοτανειάτης, πριν το 1062, δουξ
* Δαβατηνός, 1062, δουξ
* Μιχαήλ Σαρωνίτης, πριν το 1066, δουξ
* Θεόδωρος Πηγονίτης, 1066, δουξ
* Λέων Αρβαντηνός, 1066-1067, δουξ
* Παύλος, 1068-1071, κατεπάνω
* Βασίλειος Αλουσιανός, 1070-1071, δουξ
* Λέων Διαβατηνός, 1071-1077, δουξ και κατεπάνω
* Βασίλειος Αποκάπης, 1078-1083, δουξ
* Συμβάτιος Βηκχατζή, 1083, δουξ
* Διλάρετος Βραχάμιος, 1084-1086, δουξ
* άγνωστος, 1086, δουξ
* Βαρσαουμά, 1086-1087, δουξ
* Τουρκική κατάκτηση 1087-1093
* Θεόδωρος Χετάμης, 1093-1094 και 1095-1098, δουξ
Αλ-Μουτασίμ

Ο Αλ-Μουτασίμ ήταν ο Χαλίφης του Χαλιφάτου των Αββασιδών μεταξύ του 833 και 842.
Εισβολή του Συμφώνου της Βαρσοβίας στην Τσεχοσλοβακία

Η εισβολή του Συμφώνου της Βαρσοβίας στην Τσεχοσλοβακία, επίσημα γνωστή ως Επιχείρηση Δούναβης, ήταν μία κοινή εισβολή στην Τσεχοσλοβακία από τέσσερα κράτη του Συμφώνου της Βαρσοβίας -τη Σοβιετική Ένωση, τη Βουλγαρία, την Ουγγαρία και την Πολωνία- τη νύχτα της 20-21 Αυγούστου του 1968. Περίπου 250.000 στρατιώτες του Συμφώνου της Βαρσοβίας επιτέθηκαν στην Τσεχοσλοβακία εκείνο το βράδυ, με τη Ρουμανία και την Αλβανία να αρνούνται να συμμετάσχουν. Παρά το γεγονός ότι οι δυνάμεις της Ανατολικής Γερμανίας ήταν έτοιμες να συμμετάσχουν επίσης στην εισβολή, λίγες ώρες πριν την εισβολή διατάχθηκαν από τη Μόσχα να μην διασχίσουν τα σύνορα της Τσεχοσλοβακίας. Κατά την εισβολή, σκοτώθηκαν 108 άμαχοι και περίπου 500 τραυματίστηκαν.

Η εισβολή σταμάτησε επιτυχώς τις μεταρρυθμίσεις της Άνοιξης της Πράγας του Αλεξάντερ Ντούμπτσεκ και ενίσχυσε την εξουσία της απολυταρχικής πτέρυγας εντός του Κομμουνιστικού Κόμματος της Τσεχοσλοβακίας (KSČ). Η εξωτερική πολιτική της Σοβιετικής Ένωσης κατά τη διάρκεια εκείνης της εποχής ήταν γνωστή ως Δόγμα Μπρέζνιεφ
Project Zero

Το Project Zero, γνωστό ως Fatal Frame στις ΗΠΑ και Zero στην Ιαπωνία (ιαπωνικά:零, Χέπμπορν: "〜zero〜") είναι σειρά βιντεοπαιχνιδιών επιβίωσης τρόμου που δημιουργήθηκε και αναπτύχθηκε αρχικά από την Tecmo (νυν Koei Tecmo), και πλέον είναι συν-ιδιοκτησία της Koei Tecmo και Nintendo.

Ο πρώτος τίτλος της σειράς με το ίδιο όνομα κυκλοφόρησε το 2001 για το PlayStation 2, και πλέον η σειρά αποτελείται από πέντε βασικές προσθήκες. Η σειρά τοποθετείται στην Ιαπωνία της δεκαετίας του 1980, με κάθε προσθήκη να εστιάζει σε μία περιοχή που κατοικείται από εχθρικά υπερφυσικά όντα. Οι χαρακτήρες που εμπλέκονται στο εκάστοτε σενάριο έχουν στην κατοχή τους την Camera Obscura, μία κάμερα που δημιουργήθηκε από τον δρ. Kunihiko Asou, με την ιδιότητα να παγιδεύει και να κατευνάζει πνεύματα. Η σειρά αντλεί στοιχεία από τον ιαπωνικό τρόμο, και είναι γνωστή για την προτίμηση των γυναικών σε πρωταγωνιστικό ρόλο.

Το "Project Zero" συλλήφθηκε ως ιδέα από τον Μακότο Σιμπάτα και τον Κεϊσούκε Κίκουτσι. Αφού έμαθαν σύστημα του PlayStation 2 και μετά την επιτυχία της σειράς "Silent Hill", οι δύο αποφάσισαν να αναπτύξουν μία σειρά τρόμου, εμπνευσμένη από τις προσωπικές πνευματικές εμπειρίες του Σιμπάτα και δημοφιλείς ιαπωνικές ταινίες της εποχής, μεταξύ των οποίων το "The Ring". Ο βασικός τους στόχος ήταν να κάνουν δυνατή την πιο τρομακτική εμπειρία παιχνιδιού. Μετέπειτα προσθήκες βελτίωσαν τις μηχανικές του τρόπου παιχνιδιού, ενώ επίσης πρόσθεσαν πιο περίπλοκα στοιχεία αφήγησης. Η βασική ιδέα σε όλα τα παιχνίδια της σειράς είναι η ύπαρξη ατμόσφαιρας στην οποία ο παίκτης νιώθει ότι παρακολουθείται και ότι κάτι θα του επιτεθεί ανά πάσα στιγμή καθώς και ότι ο τρόμος προκύπτει από τον ίδιο τον παίκτη.

Η σειρά έχει δεχθεί επαίνους από τους κριτικούς, και ταξινομείται δίπλα σε άλλες σειρές τρόμου, περιλαμβανομένων των "Resident Evil" και "Silent Hill", ενώ ατομικά τα παιχνίδια της έχουν καθιερωθεί από τα καλύτερα στο είδος της επιβίωσης τρόμου. Ενώ οι πωλήσεις ατομικά των παιχνιδιών δεν ήταν ποτέ ιδιαίτερα υψηλές, η σειρά έχει συνολικά πουλήσει περισσότερα από 1 εκατομμύριο κομμάτια, μέχρι τον Απρίλιο του 2014. Έχουν πραγματοποιηθεί μεταφορές της σειράς και σε άλλα μέσα, όπως του κινηματογράφου και των κόμικ.

Ο παραγωγός Χισάσι Κοϊνούμα, σε συνέντευξη στη Siliconera για το βιντεοπαιχνίδι "Attack on Titan 2", δήλωσε ότι το "Project Zero" είναι "ένα από τα πιο σημαντικά [τους] IPs".
Αλ-Μουσταντζίντ

Ο Αλ-Μουσταντζίντ ( (1124 – 20 Δεκεμβρίου 1170) ήταν χαλίφης των Αββασίδων στην Βαγδάτη την περίοδο 1160-70. Ήταν ο γιος του προηγούμενου χαλίφη Αλ-Μουκταφί. Μια από τις συζύγους του, η μητριά του αλ-Μουσταντζίντ, ήθελε ο γιος της να πάρει την διαδοχή. Αυτή πήρε με το μέρος της πολλούς εμίρηδες, και οι σκλάβες της είχαν μαχαίρια για να σκοτώσουν τον νέο χαλίφη. Ωστόσο, ο Αλ-Μουσταντζίντ το αποκάλυψε και έβαλε τον επαναστάτη γιο και την μητέρα του στην φυλακή. 

Γύρω σε αυτήν τη περίοδο, το χαλιφάτο των Φατιμιδών σχεδόν είχε τελειώσει και υπήρχε για 260 χρόνια. Ο κατακτητής τους, ο Σαλαντίν, που ήταν ορθόδοξος Μουσουλμάνος. Ακόμη, μετά οι Αββασίδες χάρη σε αυτόν επεκτάθηκαν όχι μόνο στην Συρία, αλλά και στην Αίγυπτο και όλα τα εδάφη της. 

Αυτός ο χαλίφης συνέχισε να έχει μια περισσότερο ή λιγότερο ανεξάρτητη θέση, με ένα βεζίρη και κομψό περιβάλλον, και υποστηριζόμενος από μια μικρή ομάδα που ήταν αρκετή για περιστασιακή τοπική καμπάνια.
Νγκουεσαούνγκ

Το Νγκουεσαούνγκ (Βιρμανικά: ငွေဆောင်, προφέρεται ŋwè zàʊɴ) είναι οικισμός και παραλιακό θέρετρο που βρίσκεται 48 χιλιόμετρα δυτικά από το Παθέιν, στην περιφέρεια Αγιεγιαρουάντι στη Μιανμάρ. Απέχει οδικώς 5 ώρες μακριά από τη Γιανγκόν. Υπάρχουν σχέδια για κατασκευή αεροδρομίου. Εγκαινιάστηκε τον Μάρτιο του 2000 και είναι νεώτερη από την κοντινή και πιο δημοφιλή παραλία Τσαούνγκθα.
Αλ-Μουταουάκιλ

Ο Αλ-Μουταουάκιλ (31 Μαρτίου 822 - 11 Δεκεμβρίου 861) ήταν χαλίφης του Χαλιφάτου των Αββασιδών μεταξύ του 847 και 861. Η δολοφονία του στις 11 Δεκεμβρίου 861 από την τουρκική φρουρά με την υποστήριξη του γιου του, αλ-Μουντασίρ, ξεκίνησε την ταραγμένη περίοδο εμφύλιων συγκρούσεων γνωστή ως Αναρχία στη Σαμάρα.
Γουτζιακού

Το Γουτζιακού (, ۋۇجياچۈ, ВуҗйачуΓΙΟΎΛΙUYY) είναι πόλη με καθεστώς επιπέδου υπό-νομού στην αυτόνομη επαρχία Σιντζιάνγκ Ουϊγγούρ στην λαϊκή Δημοκρατία της Κίνας, περίπου 40 χιλιόμετρα (25 μίλια) βόρεια του Ουρούμτσι. Καθώς βρίσκεται στη μέση του νομού Τσανγκτζί, χωρίζει τον νομό στα δύο. Η ζώνη ώρας είναι η σταθερή ώρα Κίνας
Μισούνγκουι

Η Μισούνγκουι, Μισσούνγκουι ή Ισούνγκουι (Αγγλικά και Σουαχίλι: "Misungwi, Missungwi" ή "Isungwi"), είναι μια πόλη και Μεικτό Τμήμα στην Περιφέρεια Μουάνζα "(Mwanza Region)" της βορειοδυτικής Τανζανίας. Η πόλη είναι η έδρα της Περιοχής Μισούνγκουι "(Misungwi District)", μιας από τις επτά περιοχές στην Περιφέρεια Μουάνζα "(Mwanza Region)". 

Σύμφωνα με την εθνική απογραφή του 2012, ο πληθυσμός στη Μισούνγκουι "(Misungwi)" ήταν 30.728 άτομα.

Η πόλη Μισούνγκουι "(Misungwi)" είναι η μεγαλύτερη πόλη στον οδικό κορμό από τη Μουάνζα "(Mwanza)" προς τη Σινυάνγκα "(Shinyanga)".
Μάγκου

Η Μάγκου (αγγλικά: "Magu" και σουαχίλι: "Magu Mjini"), είναι μια μικρή πόλη και Αστικό Τμήμα στην Περιφέρεια Μουάνζα "(Mwanza Region)" της βορειοδυτικής Τανζανίας. Η πόλη είναι η έδρα της Περιοχής Μάγκου "(Magu District)", μιας από τις επτά περιοχές στην Περιφέρεια Μουάνζα "(Mwanza Region)". Η απόσταση της Μάγκου "(Magu)" από τη Μουάνζα "(Mwanza)" είναι 60 χλμ.

Σύμφωνα με την εθνική απογραφή του 2012, ο πληθυσμός στη Μάγκου "(Magu)" ήταν 23.822 άτομα.

Ο ασφαλτοστρωμένος οδικός κορμός T4 από τη Μουάνζα "(Mwanza)" προς τα σύνορα της Κένυα "(Kenya)", διασχίζει την πόλη Μάγκου "(Magu)".
Νγκούντου

Η Νγκούντου (Αγγλικά και Σουαχίλι: "Ngudu"), είναι μια πόλη και Μεικτό Τμήμα στην Περιφέρεια Μουάνζα "(Mwanza Region)" της βορειοδυτικής Τανζανίας. Η πόλη είναι η έδρα της Περιοχής Κουίμπα "(Kwimba District)" μιας από τις επτά περιοχές στην Περιφέρεια Μουάνζα "(Mwanza Region)".

Σύμφωνα με την Απογραφή του 2012, ο πληθυσμός στη Νγκούντου "(Ngudu)" ήταν 27.630 άτομα.

Είναι μια από τις ταχύτερα αναπτυσσόμενες περιοχές στην Επαρχία Κουίμπα "(Kwimba District)", η οποία είναι η μεγαλύτερη περιοχή στην Περιφέρεια Μουάνζα "(Mwanza Region)".

Η πόλη Νγκούντου "(Ngudu)", σε σύγκριση με τις άλλες περιοχές, οδηγεί τις εξελίξεις στην Περιοχή Κουίμπα "(Kwimba District)".

Οι περισσότεροι από τους κατοίκους της πόλης Νγκούντου "(Ngudu)", προτιμούν τρόφιμα του είδους "mchembe", τα οποία μπορούν να βοηθήσουν κατά τη διάρκεια περιόδων έλλειψης τροφίμων.
Αρτσβίκ

Η Αρτσβίκ Χαρουτιουνιάν (Αρμένικη: Արծվիկ Հարությունյան, γεννημένη στις 21 Οκτωβρίου 1984) γνωστή ως Αρτσβίκ, είναι Αρμένισα τραγουδίστρια και στιχουργός . Εκπροσώπησε την Αρμενία στην Γιουροβίζιον 2017 στο Κίεβο με το τραγούδι Fly with me κατακτώντας την δέκατη όγδοη θέση με 79 βαθμούς .
Λάνιος

Ο Λάνιος είναι γένος Στρουθιόμορφων πτηνών, γνωστών επίσης με το κοινό όνομα κεφαλάδες ή αετομάχοι. Στην Ελλάδα απαντούν 7 είδη, μεταναστευτικά από και προς την Αφρική, πλην του "Διπλοκεφαλά" ("Lanius excubidor"), που είναι σπάνιος χειμερινός επισκέπτης στη Β. Ελλάδα.

Οι περισσότεροι λάνιοι απατώνται στην Ευρασία και την Αφρική, αλλά ο Διπλοκεφαλάς έχει ένα κυκλικό διανομής, και ο "Κεφαλάς του Λουδοβίκου" ("Lanius ludovicianus") περιορίζεται στη Βόρεια Αμερική. Δεν υπάρχουν μέλη αυτού του γένους ή της οικογένειας των Λανιίδων στη Νότια Αμερική ή την Αυστραλία.

Το συνολικό μήκος των πουλιών αυτών ποικίλει, ανάλογα με τα είδη, από 17 έως 28 εκ. Είναι μεσαίου μεγέθους πουλιά με μακριά ουρά, δυνατό ράμφος με γαμψή άκρη, δυνατά πόδια, μυτερά νύχια και συνήθως μια φαρδιά σκούρα λωρίδα στο μάτι.

Τρέφονται με έντομα, σαύρες, νεοσσούς πουλιών και πολύ μικρά θηλαστικά που μπορούν να κατασπαράξουν με το ρωμαλέο ράμφος τους. Τα στρουθιόμορφα αυτά μπορούν να θεωρηθούν ωφέλιμα στον άνθρωπο, γιατί καταστρέφουν μεγάλο αριθμό εντόμων επιβλαβών στη γεωργία. Εκτός από την άμεση διατροφή τους, με την λεία που συλλαμβάνουν, οι λάνιοι προετοιμάζουν συχνά εφεδρική τροφή, περνώντας σαν σε σούβλα πολλά θύματα στα αγκάθια των θάμνων που βρίσκονται κοντά στα μέρη που κουρνιάζουν.

Οι λάνιοι είναι κυρίως μεταναστευτικοί σε μεγάλες αποστάσεις. Φτιάχνουν τη φωλιά τους σε διχάλα κλαδιού ή σε θάμνους.

Ο Διπλοκεφαλάς και μερικά συγγενικά είδη που κατορθώνουν να μιμηθούν τις φωνές άλλων πουλιών προσαρμόζονται στη ζωή της αιχμαλωσίας.
Σενγκερέμα

Η Σενγκερέμα (Αγγλικά και Σουαχίλι: "Sengerema"), είναι μια πόλη στην Περιφέρεια Μουάνζα "(Mwanza Region)" της βορειοδυτικής Τανζανίας. Η πόλη είναι η έδρα της Περιοχής Σενγκερέμα "(Sengerema District)".

Στην απογραφή του 2002, ο πληθυσμός της πόλης Σενγκερέμα "(Sengerema)" ήταν 49.806 άτομα, ενώ το 2012, ανήλθε σε 76.914 άτομα.

Η πόλη της Σενγκερέμα "(Sengerema)", αποτελείται από τέσσερα τμήματα (παρατίθενται παρακάτω η έκταση και ο πληθυσμός [κατά το 2012] εκάστου Τμήματος): 

* Ιμπισαμπαγκένι "(Ibisabageni)" 4,39 τ.χλμ. - 13.256 άτομα,
* Μουαμπαλούχι "(Mwabaluhi)" [Μουαμπουλούι "(Mwambului)"] 32,26 τ.χλμ. - 10.844 άτομα,
* Νυαμπουλουκάνο "(Nyampulukano)" 36,07 τ.χλμ. - 32.648 άτομα και 
* Νυατουκάλα "(Nyatukala)" 25,39 τ.χλμ. - 20.166 άτομα.

Στη Σενγκερέμα "(Sengerema)", στη διασταύρωση των οδών Μπουσίσι "(Busisi)" και Καμάνγκα "(Kamanga)", βρίσκεται το Τηλεκέντρο της Περιοχής Σενγκερέμα "(Sengerema District)".
Πριν πέσει η νύχτα

Το Πριν πέσει η νύχτα είναι αμερικανική ταινία του 2000 σε σκηνοθεσία του Τζούλιαν Σνάμπελ. Το σενάριο βασίζεται στην ομώνυμη αυτοβιογραφία του Κουβανού ποιητή και συγγραφέα Ρεϊνάλντο Αρένας, τον οποίο ενσαρκώνει ο Χαβιέρ Μπαρδέμ. Κέρδισε το Μέγα Βραβείο της Επιτροπής στο φεστιβάλ της Βενετίας.
Αγγελική Κανελλοπούλου

Η Αγγελική Κανελλοπούλου (Αθήνα 19 Δεκεμβρίου 1965), είναι πρώην πρωταθλήτρια της αντισφαίρισης και πολιτευτής.

Είναι κόρη του παλιού πρωταθλητή και έπειτα προπονητή της αντισφαίρισης Δημητρίου Κανελλόπουλο, είναι παντρεμένη με τον Κώστα Σάκκαρη με τον οποίο απέκτησαν τρία παιδιά, κόρη της είναι η επίσης πρωταθλήτρια Μαρία Σάκκαρη. 

Με την αντισφαίριση ήρθε σε επαφή από μικρή ηλικία καθώς την έπαιρνε ο πατέρας της μαζί του στα ασκητήρια του Ομίλου αντισφαίρισης Αθηνών. Το 1979 πήγε σε σχολή αντισφαίρισης στις ΗΠΑ. Όταν επιστρέφει στην Ελλάδα την προπόνηση της ανέλαβε ο πατέρας της.

Ανακηρύχθηκε δύο φορές "αθλήτρια της χρονιάς" από τον ΠΣΑΤ (Πανελλήνιος Σύνδεσµος Αθλητικών Συντακτών) το 1983 και το 1985. Ήταν νο 47 της παγκόσμιας κατάταξης γυναικών τον Απρίλιο του 1987.

Στο Πανελλήνιο πρωτάθλημα αντισφαίρισης ανδρών και γυναικών ήταν πρώτη στο μονό γυναικών το 1979, 1980, 1981, 1982, 1983, 1984, 1985, 1986, 1987, 1988, και το 1989, χωρίς να χάσει ποτέ στον τελικό. Στο διπλό γυναικών ήταν πρώτη το 1982, 1983 και το 1986. Στο διπλό μεικτό ήταν πρώτη το 1981, 1983 και το 1988, δεύτερη ήταν το 1978.

Ήταν πρωταθλήτρια ελλάδος στις νεανίδες, ενώ κατακτήσει πρώτες και δεύτερες θέσεις στο κύπελλο Ελλάδος και στα υπόλοιπα εγχώρια τουρνουά. Έχει κατακτήσει τρείς φορές το Διεθνές Κύπελλο Ακρόπολις. Βαλκανιονίκης το 1982 με συμπαίκτρια την Όλγα Τσαρμποπούλου και με την ίδια συμπαίκτρια πρώτη στους Μεσογειακούς του 1987.

Το 1983 έκανε διαφήμιση για γνωστή μάρκα αποσμητικού και τιμωρήθηκε από την Ελληνική ολυμπιακή επιτροπή με αποκλεισμό εφ΄όρου ζωής, απόφαση που αναιρέθηκε λίγο καιρό μετά, την ίδια χρονιά έγινε επαγγελματίας. Το 1994 εκλέχτηκε δημοτικός σύμβουλος στον Δήμο Αθηναίων στην παράταξη του Δημήτρη Αβραμόπουλου.

Στα τουρνουά της Παγκόσμιας ομοσπονδίας (WTA) έχει ρεκόρ 85 νίκες - 94 ήττες στο μονό και 13 νίκες - 39 ήττες στο διπλό γυναικών.

Έχει συμμετάσχει σε πολλά διεθνή τουρνουά, και στα Ρολάν Γκαρός και Γουίμπλεντον. Ήταν πρώτη στο μονό του τουρνουά Ρόλεξ το 1979, την ίδια χρονιά ήταν πρώτη και στο διπλό του Όραντζ μπόουλ. Έχει συμμετάσχει στα τουρνουά του Μονακό, στο Open Volvo, στο Αμέλια Ίσλαντ, στο Βριγτζίνια σλίμ κ.α.. Το 1985 έπαιξε στον 3ο γύρο του Ρολάν Γκαρός όπου αποκλείστηκε από την Κρις Έβερτ την νικήτρια του κυπέλλου την ίδια χρονιά.

Με την εθνική γυναικών αγωνίστηκε στο Φεντ Καπ, πρώτη φορά μάλιστα ήταν στην ελληνική αποστολή το 1976 σε ηλικία μόλις 11 ετών αλλά δεν αγωνίστηκε. Έχει συμμετάσχει στα Φεντ καπ του 1981, 1983, 1984, 1985, 1986, 1987, 1988, 1989, 1990 και το 1991 με ρεκόρ 15 νίκες 28 ήττες. Στο βαλκανικό πρωτάθλημα ανδρών και γυναικών συμμετείχε το 1978, 1981, 1982, και τι 1983. Στο Βαλκανικό πρωτάθλημα νεανίδων συμμετείχε το 1981 και το 1982. Στους πανευρωπαϊκούς αγώνες συμμετείχε το 1978.Στους Μεσογειακούς αγώνες πήρε μέρος το 1981.

Πήρε μέρος στους Ολυμπιακούς αγώνες του 1984 όπου αποκλείστηκε στον πρώτο γύρο από την Γαλλίδα Ταβριέρ με 6-2, 6-1.
Σαρμπάτ Γκούλα

Η Σαρμπάτ Γκούλα (Παστούν: شربت گله, γεννήθηκε ως "Σαρμπάτ Μπίμπι," 20 Μαρτίου 1972) γενικώς γνωστή και ως η Αφγανή κοπέλα, είναι Αφγανή χωρική η φωτογραφία της οποίας έγινε διάσημη το 1985 μετά από την δημοσίευση της στο εξώφυλλο του περιοδικού National Geographic. Η φωτογράφηση είχε γίνει ένα χρόνο νωρίτερα, το 1984, σε καταυλισμό προσφύγων στο Πακιστάν, την περίοδο κατά την οποία το Αφγανιστάν τελούσε υπό Σοβιετική κατοχή. Στην φωτογραφία απεικονίζεται μια νεαρή κοπέλα με πράσινα μάτια και κόκκινο μαντήλι γύρω από το κεφάλι της να αντικρίζει με έντονο βλέμμα τον φωτογραφικό φακό.

Το άτομο που απεικονίζονταν στην φωτογραφία ήταν άγνωστο κατά την εποχή της δημοσίευσης και για αρκετά χρόνια μετέπειτα, όμως στις αρχές του 2002 έγινε δυνατή η ταυτοποίηση της ως η Σαρμπάτ Γκουλά.
Κλεονίκη Γενναδίου

Η Κλεονίκη Γενναδίου(;-1909) ήταν ζωγράφος και γλύπτρια.
Ουλκέν Ναρίν

Το Ουλκέν Ναρίν είναι πόλη και διοικητικό κέντρο της επαρχίας Κατονκαραγκάι, στην περιφέρεια Ανατολικού Καζακστάν στο Καζακστάν.
Κιζιλμπεγίτ

Το Κιζιλμπεγίτ είναι χωριό στην περιφέρεια Τζαλάλ-Αμπάντ στο Κιργιστάν. Έχει υψόμετρο 1,207 μέτρα.
Κιζιλουράν

Το Κιζιλουράν είναι χωριό στην περιφέρεια Τζαλάλ-Αμπάντ στο Κιργιστάν. Έχει υψόμετρο 1.399 μέτρα.
Ουλασσάι

Το Ουλασσάι () είναι πόλη στην Ιταλία, στο νησί της Σαρδηνίας. Βρίσκεται στην επαρχία της Ογλιάστρα. 

Ο πληθυσμός είναι 1613 κάτοικοι. Ο ταχυδρομικός κώδικας είναι 08040. Το υψόμετρο είναι 775 μέτρα. Η χειμερινή ώρα είναι η UTC+1 και η θερινή ώρα είναι η UTC+2.
Χάρρυ Μπελαφόντε

O Χάρρυ Μπελαφόντε (γενν. 1927) είναι Αμερικανός τραγουδιστής και ηθοποιός. Πρώτη του μεγάλη επιτυχία ήταν το Matilda με το οποίο έγινε γνωστός ως βασιλιάς του Καλύψο.
Κοντζοκιόλ

Το Κοντζοκιόλ είναι χωριό στην περιφέρεια Ος του Κιργιστάν.

Μερικές κοντινές πόλεις και χωριά είναι το Κιζίλ-Τάλα (4 μίλια), το Τσαλκουϊρούκ (6 μίλια) και το Κιτσίκ-Αλάι (10 μίλια)
Κιχλεβέρε

Το Κιχλεβέρε είναι χωριό στην ενορία Καντρίνα στην επαρχία Λέενε-Βίρου στην βορειοανατολική Εσθονία.
Π.Α.Ο. Κανδήλας

Ο Π.Α.Ο. Κανδήλας είναι ποδοσφαιρικό σωματείο που εδρεύει στην Κανδήλα Αρκαδίας. Ιδρύθηκε το 1983 και χρώματά του είναι το πράσινο και το λευκό. Αγωνίζεται στις τοπικές κατηγορίες της Ε.Π.Σ. Αρκαδίας.
Ηλιόδωρος ο Εμεσηνός

Ο Ηλιόδωρος ο Εμεσηνός, αναφερόμενος και Ηλιόδωρος επίσκοπος Τρίκκης ήταν εξελληνισμένος Σύρος μυθιστοριογράφος, ο οποίος έζησε τον 3ο ή 4ο αιώνα και ο οποίος στα τέλη του 4ου αι. έγινε επίσκοπος Τρίκκης.
Χοσέ Μαρτί

Ο Χοσέ Μαρτί (ισπ. José Julián Marti y Pérez, 1853 - 1895), Κουβανός ποιητής και συγγραφέας, ήταν εθνικός ήρωας και σύμβολο του αγώνα για την ανεξαρτησία της πατρίδας του. 

Γεννήθηκε στην Αβάνα. Άρχισε τον πολιτικό ακτιβισμό σε νεαρή ηλικία. Ταξίδεψε πολλές φορές στην Ισπανία, Λατινική Αμερική και στις Ηνωμένες Πολιτείες. Αγωνίστηκε για την ανεξαρτησία της Κούβας και την ενοποίηση της κοινότητας στη διασπορά, ιδιαίτερα στη Φλόριντα.
Αξίζει να σημειωθεί ότι αγωνίστηκε ακόμη και στο πεδίο της μάχης, στη διάρκεια του Β' αγώνα υπέρ της ανεξαρτησίας της Κούβας, έναντι των Ισπανών. Πέθανε κατά τη διάρκεια της μάχης του Dos Riosστις 19 Μαΐου 1895.
Χρήστος Κανάκης

Ο Χρήστος Κανάκης (1897-1964) ήταν σιδηροδρομικός, κοινοτάρχης και δήμαρχος Αμπελοκήπων Θεσσαλονίκης, συνδικαλιστής και ηγετικό στέλεχος του ΚΚΕ.
Κιζίλ-Ασκέρ

Το Κιζίλ-Ασκέρ είναι χωριό στην περιφέρεια Ναρίν του Κιργιστάν.
Κιζίλ-Ατά

Το Κιζίλ-Ατά είναι χωριό στην επαρχία Αλά-Μπούκα στην περιφέρεια Τζαλάλ-Αμπάντ στο Κιργιστάν. Έχει υψόμετρο 1,271 μέτρα.
Διεθνής Ένωση Εργατών

Η Διεθνής Ένωση Εργατών (International Workingmen's Association (IWA), 1864-1876), γνωστή και ως Πρώτη Διεθνής, ήταν μία διεθνής οργάνωση που αποσκοπούσε στη συσπείρωση διαφόρων αριστερών, σοσιαλιστικών, κομμουνιστικών και αναρχικών ομάδων καθώς και συνδικαλιστικών ενώσεων της εργατικής τάξης. Ιδρύθηκε το 1864 σε μία συνέλευση εργατών στην αίθουσα του Saint Martin στο Λονδίνο. To πρώτο συνέδριο της Διεθνούς έλαβε χώρα το 1866 στη Γενεύη.

Το 1872 η Διεθνής Ένωση Εργατών διασπάστηκε στα δύο ως αποτέλεσμα των αντικρουόμενων θέσεων των τότε κυρίαρχων τάσεων, της ομάδας των σοσιαλιστών και της ομάδας των αναρχικών. Το 1876 διαλύθηκε οριστικά. Η Δεύτερη Διεθνής θα ιδρυόταν το 1889 ενώ είχε προηγηθεί η ίδρυση της Αναρχικής Διεθνούς του Saint Imier το 1872.
Κιζιμτσέκ-Καρακάς

Το Κιζιμτσέκ-Καρακάς είναι χωριό στην περιφέρεια Ος του Κιργιστάν. Έχει υψόμετρο 1.856 μέτρα.
Κιζιλουζγκορίς

Το Κιζιλουζγκορίς είναι χωριό στην περιφέρεια Τζαλάλ-Αμπάντ του Κιργιστάν. Βρίσκεται σε υψόμετρο 1,914 μέτρων. Ο πληθυσμός του το 2009 ήταν 1965 κάτοοικοι.
Κζιλ-Κουργκάν

Το Κζιλ-Κουργκάν είναι χωριό στην περιφέρεια Ος του Κιργιστάν. Έχει υψόμετρο 1.740 μέτρα.

Ο πληθυσμός του το 2009 ήταν 1.014 κάτοικοι.
Κιζιλμπαϊράκ

Το Κιζιλμπαϊράκ (, "Qızıl-Bayraq", قىزىل-بايراق) είναι χωριό στην περιφέρεια Τσούι στο Κιργιστάν. Σημαίνει «κόκκινη σημαία» στην κιργιζική γλώσσα.
Mario Kart Wii

Το Mario Kart Wii (Ιαπωνικά: マリオカートWii Χέπμπορν: "Mario Kāto Wī") είναι βιντεοπαιχνίδι αγώνων που αναπτύχθηκε και εκδόθηκε από την Nintendo για το Nintendo Wii το 2008. Είναι το έκτο παιχνίδι της σειράς "Mario Kart".

Το "Mario Kart Wii" εκμεταλλεύεται τον ανιχνευτή κίνησης του Wii Remote για την παροχή διαισθητικού και συμβατικού συστήματος διεύθυνσης. Κάθε αντίγραφο του παιχνιδιού έρχεται μαζί και με το Wii Wheel, το οποίο αυξάνει αυτό το χαρακτηριστικό.
It's a Long Way to the Top (If You Wanna Rock 'n' Roll)

To "It's a Long Way to the Top (If You Wanna Rock 'n' Roll)" είναι ένα τραγούδι του αυστραλιανού hard rock συγκροτήματος AC/DC, το οποίο συμπεριλήφθηκε στον δίσκο τους "Τ.Ν.Τ.", το 1975. Το κομμάτι γράφτηκε από τους Άνγκους Γιανγκ, Μάλκολμ Γιανγκ και Μπον Σκοτ. Η πιο αξιοσημείωτη στιγμή του κομματιού είναι ο συνδυασμός γκάιντας και της ροκ ενορχήστρωσης, όπου σε κάποια στιγμή το ένα όργανο απαντάει στο άλλο (μεταξύ κιθάρας και γκάιντας). Στα μουσικά, το κομμάτι γράφτηκε σε Σι ύφεση μείζονα, όμως στα live εκτελούταν σε Λα μείζονα.

Το τραγούδι για την προώθηση του είχε και το δικό του video clip, το οποίο γυρίστηκε τον Φεβρουάριου του 1976. Η σκηνοθεσία έγινε από τον Πολ Ντρέιν. Η εν λόγω σύνθεση αποτελούσε signature song για τον Μπον Σκοτ. Μετά τον θάνατό του, ο αντικαταστάτης του Μπράιαν Τζόνσον, σεβόμενος αυτό, δεν το ερμήνευσε ζωντανά.
Ανδρέας Μουσάλος

Ο Ανδρέας Μουσάλος (, , 1665/6 – 1721) ήταν Έλληνας καθηγητής μαθηματικών, φιλόσοφος, και θεωρητικός της αρχιτεκτονικής ο οποίος δραστηριοποιήθηκε κυρίως στην Βενετία κατά την διάρκεια του 17ου αιώνα.
Γιώργος Αστεριάδης

Ο Γιώργος Αστεριάδης (1930 - 2 Οκτωβρίου 2015) ήταν Έλληνας δικηγόρος και πολιτικός. Υπηρέτησε ως βουλευτής με την Νέα Δημοκρατία.
Πολ Καμπά Τιεμπά

Ο Πολ Καμπά Τιεμπά (Paul Kaba Thieba, γενν. στις 28 Ιουλίου 1960) είναι οικονομολόγος και πολιτικός από την Μπουρκίνα Φάσο. Ήταν Πρωθυπουργός της Μπουρκίνα Φάσο από τον Ιανουάριο του 2016 ως τις 19 Ιανουαρίου 2019.
Γυμνάσιο της Ισφάνα

Το Γυμνάσιο της Ισφάνα (ουζμπέκικα: Isfana oʻrta maktabi, Исфана ўрта мактаби, ρωσικά: Средняя школа Исфана, κιργιζικά: Исфана орто мектеби) είναι γυμνάσιο στην Ισφάνα στο Κιργιστάν. Αν και ονομάζεται γυμνάσιο, προσφέρει μαθήματα για τις τάξεις 1 ως 11. Τα μαθήματα γίνονται στην Ουζμπεκική γλώσσα.

Ιδρύθηκε το 1936. Οι πρώτες αποφοιτήσεις έγιναν το 1938. Αρχικά βρισκόταν στο σημείο που βρίσκεται σήμερα το επαγγελματικό Σχολείο 48. Το σημερινό κτίριο ολοκληρώθηκε το 1989.
Κρόιτσερ

Το Κρόιτσερ (Γερμανικά: Kreuzer, ), στα Αγγλικά συνήθως κρόιτσερ "(kreutzer)", ήταν ασημένιο νόμισμα και νομισματική μονάδα ισχύουσα στα νότια γερμανικά κρατίδια πριν από την ενοποίηση του γερμανικού χώρου το 1871 και στην Αυστρία. Μετά το 1760 κατασκευαζόταν από χαλκό.
Εμίλ Ντιμιτρίεφ

Ο Εμίλ Ντιμιτρίεφ (Emil Dimitriev, , 19 Μαρτίου 1979-) είναι συντηρητικός πολιτικός και κοινωνιολόγος από την Βόρεια Μακεδονία. Διορίστηκε μεταβατικός Πρωθυπουργός της Βόρειας Μακεδονίας στις 15 Ιανουαρίου 2016 και ορκίστηκε στις 18 Ιανουαρίου, έπειτα από την προκαθορισμένη παραίτηση του Νίκολα Γκρούεφσκι. Η παραίτηση του τελευταίου έγινε στο πλαίσιο συμφωνίας, που έμεινε γνωστή ως συμφωνία Πρζέφσκι,
Fiat Chrysler Automobiles

Η Fiat Chrysler Automobiles ή εν συντομία: FCA, είναι μια ιδιωτική εταιρεία, η οποία δημιουργήθηκε στις 12 Οκτωβρίου 2014, μετά την συγχώνευση της Chrysler LLC με την Fiat S.p.A. Η εταιρεία αποτελεί μέλος της Ιταλικής Exor S.p.A (εταιρεία οικογένειας Ανιέλλι) κατα ενα ποσοστό του 30,78 %. Επιπροσθέτως, είναι η 7η εταιρεία με την μεγαλύτερη παραγωγή οχημάτων παγκοσμίως. Κατά τη δημιουργία της, την κεντρική διοίκηση ολοκλήρωσαν οι δυο διευθυντές της Chrysler και Fiat, Τζόν Έλκαν και Σέρτζιο Μαρτσιόνε, αντίστοιχα. 

Η FCA έχει υπο την ευθύνη την κατασκευή και παραγωγή προϊόντων για τις μάρκες της Alfa Romeo, Abarth, Chrysler, Dodge, Fiat, Fiat Professional, Jeep, Lancia, Ram Trucks, Mopar και SRT (το σπορ τμήμα της Dodge). Επιπλέον κατέχει την Maserati, την κατασκευάστρια ανταλλακτικών και εξαρτημάτων Comau (μεταξύ του 1967 και του 2018 και την Magneti Marelli), την Teksid και τέλος την κατασκευάστρια κινητήρων ντίζελ VM Motori. Συνολικά, η παραγωγή της προορίζεται για όλες τις ηπείρους.
Λιν Τσουάν

Ο Λιν Τσουάν (Lin Chuan, κινέζικα: 林全, pinyin: Lín Quán, γεννηθείς στις 13 Δεκεμβρίου 1951) είναι οικονομολόγος και πολιτικός από τη Δημοκρατία της Κίνας. Ανέλαβε πρωθυπουργός της χώρας του στις 20 Μαΐου 2016.
Σωκράτης Σολομωνίδης

Ο Σωκράτης Σολομωνίδης (Σμύρνη, 1858 ή 1859 - Αθήνα, 1932) ήταν Έλληνας εκδότης, δημοσιογράφος και λογοτέχνης.
Μανταλένα των Βαλουά

Η Μανταλένα των Βαλουά ("Madeleine de France", 10 Αυγούστου 1520 - 7 Ιουλίου 1537) ήταν Γαλλίδα πριγκίπισσα που έγινε βασίλισσα της Σκωτίας ως η πρώτη σύζυγος του βασιλιά Ιακώβου Ε'. Η Μανταλένα ήταν πέμπτο παιδί και τρίτη κόρη του βασιλιά της Γαλλίας Φραγκίσκου Α' και της Κλαύδιας της Βρετάνης, αδελφή του βασιλιά της Γαλλίας Ερρίκου Β'.
Από την γέννηση της ήταν πολύ άρρωστη και ασθενική γι'αυτό ο πατέρας της προτίμησε να μην μεγαλώσει μαζί του στο Παρίσι αλλά στην κοιλάδα του Λούρου που είχε καλύτερο κλίμα μαζί με την αδελφή της Μαργαρίτα υπο την επίβλεψη της θείας τους Μαργαρίτας της Ναβάρρας. Όταν ο πατέρας πραγματοποίησε τον δεύτερο γάμο του με την νέα σύζυγο του Ελεονώρα της Αυστρίας πήρε την Μανταλένα κοντά του ενώ είχε φτάσει σε ηλικία 16 ετών.
Χανκόου

thumb|Η οδός Τζιανγκχάν στο κέντρο του Χανκόου

Το Χανκόου (παραδοσιακά κινέζικα: 漢口, απλοποιημένα κινέζικα: 汉口, πινγίν: Hànkǒu) είναι πόλη της Κίνας, το κύριο λιμάνι της επαρχίας Χουμπέι. Ήταν μία από τις τρεις πόλεις που συγχωνεύτηκαν και διαμόρφωσαν τη σημερινή πόλη της Ουχάν, πρωτεύουσα της επαρχίας Χουμπέι. Βρίσκεται βόρεια των ποταμών Χαν και Γιανγκτσέ, εκεί όπου ο Χαν εκβάλλει στον Γιανγκτσέ. Το Χανκόου συνδέεται με γέφυρες με τις πρώην αδελφές πόλεις Χανγιάνγκ (μεταξύ Χαν και Γιανγκτσέ) και Βουτσάνγκ (στη νότια όχθη του Γιανγκτσέ).
Ελληνική Φιλοτελική Εταιρεία

μικρογραφία|ΕΦΕ|120x120εσ
Η Ελληνική Φιλοτελική Εταιρεία (ΕΦΕ) ιδρύθηκε το 1925 στην Αθήνα με σκοπό την ανάπτυξη και διάδοση του φιλοτελισμού στην Ελλάδα, αλλά και την εκπροσώπησή του στο εξωτερικό. Μια εκατονταετία σχεδόν μετά, η ΕΦΕ επιμένει στη μελέτη, έρευνα, διάσωση και ανάδειξη του ελληνικού γραμματοσήμου και της ταχυδρομικής ιστορίας στον ελλαδικό και ευρύτερο γεωγραφικό χώρο, ως στοιχείων της ελληνικής πολιτιστικής κληρονομιάς. Η ΕΦΕ εκδίδει το διμηνιαίο περιοδικό "Φιλοτέλεια", το μακροβιότερο ελληνικό φιλοτελικό περιοδικό και ένα από τα πλέον καταξιωμένα φιλοτελικά περιοδικά διεθνώς.

Η ΕΦΕ στεγάζεται σε ιδιόκτητα γραφεία στο κέντρο της Αθήνας (Ακαδημίας 57), όπου, εκτός από το εντευκτήριό της, διατηρεί τη μεγαλύτερη φιλοτελική βιβλιοθήκη στη χώρα. Η Εταιρεία υπήρξε πρωτοπόρος στην καθιέρωση ενός φιλοτελικού πλαισίου κανόνων, συμμετέχοντας με κρατικούς φορείς σε διαδικασίες σχετικές με την πολιτική των εκδόσεων των ελληνικών γραμματοσήμων, την καταστροφή των αποθέτων και την πάταξη της πλαστογραφίας. Το 1947, η ΕΦΕ αποτέλεσε ιδρυτικό μέλος της Ελληνικής Φιλοτελικής Ομοσπονδίας. Το 1975, με τη συμπλήρωση πενήντα ετών ζωής, η ΕΦΕ τιμήθηκε με τον Έπαινο της Ακαδημίας Αθηνών. Το 2000, η Ευρωπαϊκή Φιλοτελική Ομοσπονδία (FEPA) βράβευσε την Εταιρεία για τα εβδομήντα πέντε χρόνια δράσης της.
Κάρα

Οι Κάρα "(Kara)", είναι μια εθνοτική και γλωσσική ομάδα που βρίσκεται κυρίως στην Περιοχή Ουκερέουε "(Ukerewe District)" της Περιφέρειας Μουάνζα "(Mwanza Region)", της Τανζανίας. Ειδικότερα στο τμήμα της Λίμνης Βικτώρια "(Lake Victoria)" (Νήσος Ουκάρα, Νήσος Ουκερέουε ["Ukara Island, Ukerewe Island"], στη νοτιοανατολική ακτή της λίμνης).

Το 1987, ο πληθυσμός των Κάρα "(Kara)" υπολογίζεται πως ήταν περίπου 86.000 άτομα.
Χάρολντ Ράμις

Ο Χάρολντ Άλεν Ράμις (αγγλικά: "Harold Allen Ramis", 21 Νοεμβρίου 1944 - 24 Φεβρουαρίου 2014) ήταν Αμερικανός ηθοποιός, κωμικός, σεναριογράφος και σκηνοθέτης. Περισσότερο γνωστός είναι ως Egon Spengler, στις ταινίας "Ghostbusters" (1984) και "Ghostbusters II" (1989), στις οποίες συμμετείχε και στο σενάριο. Άλλος αξιομνημόνευτος ρόλος του ήταν στην ταινία "Stripes" (1981). Ενώ ως σκηνοθέτης, ίσως περισσότερο γνωστός είναι για την ταινία "Η μέρα της Μαρμότας" (1993).

Ο Ράμις επηρέασε ένα μεγάλο εύρος κωμικών ηθοποιών και κωμικών σεναριογράφων. Μεταξύ άλλων ο Άνταμ Σάντλερ έχει δηλώσει την επιρροή του στον Ράμις. Ο Χάρολντ Ράμις, επίσης, κέρδισε και μία Χρυσή Σφαίρα Καλύτερου Πρωτότυπου Σεναρίου, για το σενάριο της ταινίας "Η Μέρα της Μαρμότας". Το 2004, τιμήθηκε με αστέρι στο St. Louis Walk of Fame.
Δυναστεία Τσιν

Η Δυναστεία Τσιν (Chinese: 秦朝; πινγίν: Qín Cháo; Wade–Giles: Ch'in2 Ch'ao2), ήταν η πρώτη δυναστεία της Αυτοκρατορικής Κίνας, από το 221 π.Χ. έως το 206 π.Χ. Πήρε το όνομά της από την καρδιά της περιοχής εξουσίας της, Τσιν, στις σημερινές επαρχίες Κανσού και Σαανσί. Η δυναστεία σχηματίστηκε μετά την κατάκτηση έξι άλλων κρατών από το κράτος των Τσιν, ενώ ιδρυτής της ήταν ο Τσιν Σι Χουάνγκ, πρώτος αυτοκράτορας της δυναστείας. 

Η δύναμη του κράτους των Τσιν αυξήθηκε σημαντικά από τις νομικίστικες μεταρρυθμίσεις του Σανγκ Γιανγκ τον 4ο αιώνα π.Χ., κατά τη διάρκεια της περιόδου των "Εμπόλεμων Κρατών". Στα μέσα και τέλη του 3ου αιώνα π.Χ., οι Τσιν κατάφεραν μια σειρά από γρήγορες κατακτήσεις, τερματίζοντας αρχικώς την ανίσχυρη δυναστεία των Τσόου, και τελικώς κατακτώντας τα υπόλοιπα έξι από τα "Επτά Εμπόλεμα Κράτη", επιβάλλοντας την εξουσία τους στο σύνολο της Κίνας.

Από τη δυναστεία αυτή πήρε το όνομά της η Κίνα.


Τσιν
Κατηγορία:Πρώην αυτοκρατορίες
Τσιν
Κατηγορία:Ιστορία της Κίνας
Σενγκτζίν ι Βογκέλ

Το Σενγκτζίν ι Βογκέλ (αλβανικά: ) είναι χωριό στον πρώην δήμο Ζαλλ-Μπαστάρ στον Νομό Τιράνων στην Αλβανία. Το 2015, ύστερα από μεταρρύθμιση της κυβέρνησης έγινε μέρος του δήμου των Τιράνων.
Σενκόλλ

Το Σενκόλλ (Άγιος Νικόλας στα αλβανικά) είναι πόλη και πρώην δήμος στον Νομό Λεζ, στην βορειοδυτική Αλβανία. Στην μεταρρύθμιση του 2015 έγινε υποδιαίρεση του δήμου Λεζ. Στην απογραφή του 2011 είχε 13,102 κατοίκους.
Σταϊνχέρινγκ

Το Σταϊνχέρινγκ () είναι κωμόπολη της Γερμανίας στο ομόσπονδο κρατίδιο της Βαυαρίας, στο νομό Έμπερσμπεργκ. 

Ο πληθυσμός ανέρχεται σε 4149 άτομα (31 Δεκεμβρίου 2018). Καταλαμβάνει έκταση 36,29 τετραγωνικά χιλιόμετρα και βρίσκεται σε υψόμετρο 519 μέτρα. Δήμαρχος είναι ο Άλοϊς Χόφστετερ. Ο κωδικός πινακίδας αυτοκινήτων είναι «EBE».
Πουσποκσζιλάγκι

Το Πουσποκσζιλάγκι (ουγγρικά: "Püspökszilágy") είναι χωριό στην κομητεία Πεστ στην Ουγγαρία. Σύμφωνα με πληροφορίες της 1ης Ιανουαρίου 2008 έχει 759 κατοίκους και βρίσκεται στην κεντρική Ουγγαρία. Έχει έκταση 25,30 τετραγωνικά χιλιόμετρα και πυκνότητα πληθυσμού 30 κατοίκων ανά τετραγωνικό χιλιόμετρο. Βρίσκεται στην υποπεριφέρεια Βάτσι και ο κωδικός KSH είναι ο 04303.
Σαουντακέντ

Το Σαουντακέντ είναι οικισμός στην επαρχία Σαρίσου της περιφέρειας Τζαμπίλ στο νοτιοανατολικό Καζακστάν.
Ξιμράν

Το Ξιμράν (επίσης, Σιμράν, Χιμράν, και Χιρμάν) είναι χωριό στην επαρχία Ισμαΐλι του Αζερμπαϊτζάν. Το χωριό σχηματίζει μέρος του δήμου Εχέν.
Σαϊχαντουλάαν

Το Σαϊχαντουλάαν (, Ωραία ζεστασιά) είναι σουμ (επαρχία) της περιφέρειας Ντορνογκοβί στην νοτιοανατολική Μογγολία.
Καρατσουσούρ

Το Καρατσουσούρ (επίσης γράφεται ως, Γκαρατσουχούρ, Ιμένι Καγκανοβίτσα, Καγκάνοβιτς, Καγκανοβίτσα, Καρατσεχούρ, Καρατσουχούρ, Ποσιολόκ Ιμένι Καγκανοβίτσα, Σερεμπόβσκι, και Σερεμπρόβσκι) είναι οικισμός και δήμος στο Μπακού του Αζερμπαϊτζάν. Έχει πληθυσμό 77,619. Ο δήμος αποτελείται από τους οικισμούς του Καρατσουσούρ.
FIFA Soccer 96

Το FIFA Soccer 96 είναι βιντεοπαιχνίδι αθλητισμού που κυκλοφόρησε το 1995 και αναπτύχθηκε από την "Extended Play Productions" και κυκλοφόρησε για τα Sega Mega Drive, Super Nintendo Entertainment System, Sega 32X, PlayStation, Sega Saturn, Game Boy, Game Gear και υπολογιστές MS-DOS. Είναι το τρίτο παιχνίδι της σειράς "FIFA" και το πρώτο παιχνίδι που χρησιμοποιούσε τρισδιάστατα γραφικά για τις εκδόσεις PlayStation, Sega Saturn, 32X και DOS, μέσω μιας τεχνολογίας με όνομα "Virtual Stadium". Οι άλλες εκδόσεις χρησιμοποιούν τη τεχνολογία του προηγούμενου παιχνιδιού της σειράς, το "FIFA Soccer 95". Είναι επίσης το πρώτο παιχνίδι της σειράς που χρησιμοποιεί αληθινά ονόματα παικτών και θέσεις.

Η Probe Entertainment ανέπτυξε τις εκδόσεις SNES, Mega Drive, Game Boy και Game Gear. Το παιχνίδι περιέχει 15 τραγούδια που συνέθεσε ο Γκρέιμ Κόλμαν.
Στσουτσίνσκ

Το Στσουτσίνσκ () είναι πόλη στο βορειοκεντρικό Καζακστάν, 75 χιλιόμετρα νοτιοανατολικά το Κοκσετάου στη λίμνη Στσούτσγιε. Είναι κέντρο της επαρχίας Μπουραμπάι, πρώην επαρχία Στσουτσίνσ στην περιφέρεια Ακμόλα και κέντρο μεγάλης αγροτικής περιοχής.
Αμαχάι

Το Αμαχάι είναι χωριό στην νότια ακτή του Ινδονησιακού νησιού Σέραμ, στα νότια του Μασόχι.
Πζιτότσνο

Το Πζιτότσνο () είναι χωριό στην διοικητική επαρχία Γκμίνα Τζεζιοζάνι, στην κομητεία Λουμπάρτουφ στο βοεβοδάτο του Λούμπλιν στην ανατολική Πολωνία.Βρίσκεται περίπου 29 χιλιόμετρα βορειοδυτικά του Λουμπάρτουφ και 47 χιλιόμετρα βορειοδυτικά του περιφερειακού κέντρου Λούμπλιν.

Το χωριό έχει πληθυσμό 1.100 κατοίκων.
Τεκετσάγια

Το Τεκετσάγια (επίσης, Τεκεκάγια και Τεκγιαγκαγιάσι) είναι ένα χωριό της επαρχίας Καλμπατζάρ στο δυτικό Αζερμπαϊτζάν. Βρίσκεται στο βορειοδυτικό μέρος της χώρας.
Κεντιμκέντ

Το Κεντιμκέντ (επίσης, Καντιμκέντ, Καντίμ-Κεντ, Καντυμκέντ, και Καντύμ-Κεντ) αποτελεί χωριό και δήμο της επαρχίας Ναφτσαλά στο νοτιοανατολικό Αζερμπαϊτζάν. Έχει πληθυσμό 2,320. Ο δήμος αποτελείται από τα χωριά Κεντιμκέντ και Μπιριντσί Καράλι.
Βαχσάκ

Το Βαχσάκ είναι χωριό στην περιφέρεια Μπαγκλάν στο ανατολικό Αφγανιστάν. Βρίσκεται βόρεια της Καμπούλ και έχει ζώνη ώρας την UTC+04:30.
Ο Χιονάνθρωπος

Ο Χιονάνθρωπος (Jack Frost) είναι μία Αμερικανική Χριστουγεννιάτικη κοινωνική, δραματική και φαντασίας ταινία, στην οποία πρωταγωνιστούν οι Μάικλ Κίτον και Κέλι Πρέστον. Ο Κίτον πρωταγωνιστεί ως ο κεντρικός χαρακτήρας, ένας άντρας, ο οποίος πέθανε σε αυτοκινητιστικό δυστύχημα και επανήλθε στη ζωή ως χιονάνθρωπος.

Το κοστούμι του χιονάνθρωπου κατασκευάστηκε από το "Jim Henson's Creature Shop".
Μπεγιμσάροφ

Το Μπεγιμσάροφ (επίσης, Μπεγκιμσάροφ, Μπεγιμσάροφ, και Σάροφ) αποτελεί χωριό και δήμο της επαρχίας Ταρτάρ του Αζερμπαϊτζάν. Έχει πληθυσμό 2,591.
Ζεριγκιουμάτσο

Το Ζεριγκιουμάτσο (επίσης, Ζερικιουμέτσο και Ζαριγκιουμάτσο) αποτελεί χωριό και δήμο της επαρχίας Λερίκ του Αζερμπαϊτζάν. Έχει πληθυσμό 517. Ο δήμος αποτελείται από τα χωριά Ζεριγκιουμάτσο και Κισλάκ.
Ζελιμσάν

Το Ζελιμσάν (επίσης, Ζελιμχάν) αποτελεί χωριό και δήμο της επαρχίας Αγκσταφά του Αζερμπαϊτζάν. Έχει πληθυσμό 1,163.
Ποχαλιγιάντα

Το Ποχαλιγιάντα είναι χωριό στη Σρι Λάνκα. Το χωριό βρίσκεται στην Κεντρική Περιφέρεια.
Σιρβίντος

Το Σιρβίντος (προφορά) είναι πόλη στην επαρχία Βίλνιους στην ανατολική Λιθουανία. Είναι διοικητικό κέντρο της επαρχίας του δήμου Σιρβίντος.

Η λέξη "Σιρβίντος" είναι η μορφή πληθυντικού για τον ποταμό Σιρβίντα, που διασχίζει την πόλη.

Τα εναλλακτικά ονόματα περιλαμβάνουν το Σιρβίνται, Σιρβίντος, Σιρβιντάι, Σιρβιντάρ, Σιρβίντου, και Σζιρβίντι (πολωνικά).
Ποσίρ

Το Ποσίρ (Μαράθι: पोशिर ) είναι χωριό κοντά στο Νεράλ, στην πολιτεία της Μαχαράστρα στην Ινδία.
Μπελγκορόντσκογιε

Το Μπελγκορόντσκογιε είναι οικισμός στην επαρχία Σαντικτάου, στην περιφέρεια Ακμόλα του Καζακστάν.
Κιζιλγιάκ

Το Κιζιλγιάκ είναι μια πόλη στην περιφέρεια Μπάτκεν του Κιργιστάν. Έχει υψόμετρο 906 μέτρα (2,972 πόδια).
Χρομτάου

Το Χρομτάου () είναι πόλη στην Περιφέρεια Ακτόμπε του Καζακστάν καθώς και το διοικητικό κέντρο στην επαρχία Χρομτάου. Ιδρύθηκε το 1967. Πληθυσμός: 21,740 (απογραφή 2009) 24,089 (απογραφή 1999).

Η πόλη έχει σημαντικά αποθέματα από χρώμιο, που εξορύσσονται υπογείως από την Kazchrome, θυγατρική της Ευρασιατικής Εταιρείας Φυσικών Πόρων (ENRC). Προηγουμένος, ο χρωμίτης παράχθηκε από ανοιχτά ορυχεία, που άφησαν μεγάλους λάκκους πίσω. 

Το νεόκτιστο τζαμί και η νέα Ρωσική ορθόδοξη εκκλησία αντιπαρατείθονται στην κύρια πλατεία της πόλης. 

Η ΦΚ Γκορνγιάκ, μια ποδοσφαιρική ομάδα της πόλης έπαιξε στην πρώτη κατηγορία του Καζακστάν. Τώρα έχει διαλυθεί. 

Τα χρώματα της ομάδας μπάντι Γκορνγιάκ είναι πράσινο και άσπρο. Έπαιξαν σε ένα δοκιμαστικό παιχνίδι εναντίον της Ακζάιικ στο Μεντέου πριν από τους Ασιατικούς Χειμερινούς Αγώνες το 2011, αλλά δεν υπάρχει ομάδα ενηλίκων στο πρωτάθλημα, όπως συνηθιζόταν. Σήμερα η ομάδα ενδιαφέρεται για νέους παίκτες. Η πόλη έστειλε μια ομάδα στην Σπαρτακιάδα του 2009. Η περιφέρεια Ακτόμπε, που αντιπροσωπεύτηκε από τους παίκτες της πόλης, κέρδισε την Σπαρτακιάδα του 2013. Την περίοδο 2014-15, δύο νέες ομάδες δόθηκε το δικαίωμα να συμμετάσχουν στα πρωταθλήματα τηςπεριφέρειας Σβερντλόβσκ. Δύο παίκτης από την πόλη, ο Σουλτάν Καντιρζάνοφ και ο Κουανίς Τιεμιράλιν έχουν παίξει στον μόνο επαγγελματικό σύλλογο της χώρας, τον Ακζάιικ από το Οράλ, και ο Σουλτάν ήταν μέρος της καζακικής ομάδας στους Ασιατικούς Χειμερινούς Αγώνες του 2011.
Καρά-Σιβάκ

Το Καρά-Σιβάκ είναι χωριό στην περιφέρεια Ος του Κιργιστάν. Έχει υψόμετρο 2,563 μέτρα (8,409 πόδια). 

Το χωριό Ντζανγκισάαρ απέχει 2 μίλια (4 χλμ.) νότια, και το Νταραούτ-Κοργκάν απέχει 2 μίλια (4 χλμ.) βόρεια.
Ισαβέλλα της Αυστρίας

Η Ισαβέλλα της Αυστρίας ("Isabella van Habsburg", 18 Ιουλίου 1501 - 19 Ιανουαρίου 1526) από τον Οίκο των Αψβούργων ήταν αρχιδούκισσα της Αυστρίας, ινφάντα της Καστίλης και της Αραγωνίας, βασίλισσα της Δανίας, της Σουηδίας και της Νορβηγίας σαν σύζυγος του βασιλιά Χριστιανού Β'. Γεννήθηκε στις Βρυξέλλες. Η Ισαβέλλα ήταν θυγατέρα του Φιλίππου του Ωραίου και της Ιωάννας της τρελής αδελφή των αυτοκρατόρων Καρόλου Κουίντου και Φερδινάνδου Α'.
Κουμκουργκάν

Το Κουμκουργκάν (, ) είναι πόλη στην περιφέρεια Σουρχουντάριο του Ουζμπεκιστάν. Είναι το διοικητικό κέντρο της επαρχίας Κουμκουργκάν. Ο πληθυσμός το 1989 ήταν 12,173 κάτοικοι.
Κιζιλαγκάς

Το Κιζιλαγκάς (), μερικές φορές γράφεται Κυζυλαγκάς είναι χωριό στην περιφέρεια Αλμάτι στο νοτιοανατολικό Καζακστάν.Τον Μάρτιο του 2010 τουλάχιστον 43 άνθρωποι πέθαναν στο Κιζιλαγκάς, λόγω ζημιάς στο φράγμα. Ο πληθυσμός είναι 2,256 κάτοικοι στην απογραφή του 2009. Βρίσκεται στην επαρχία Ακσού.
Μονή Καρυάς Αρκαδίας

Η Ιερά Μονή Καρυάς Αρκαδίας ή Ιερά Μονή Αγίου Νικολάου Καρυάς είναι ένα ιστορικό μοναστήρι, χτισμένο δυτικά του οροπεδίου της Παλαιόχωρας Τυρού, ανάμεσα σε δυο υψώματα στο κέντρο της Κυνουρίας σε υψόμετρο 870 μέτρα, κοντά στο χωριό Πραστός και στη Μονή Αρτοκωστάς. Απέχει 19 χλμ. από τον Τυρό και 24 χλμ. από το Λεωνίδιο. Το μοναστήρι αυτό είναι αφιερωμένο στον Άγιο Νικόλαο και θεωρείται ένα από τα παλαιότερα της Τσακωνιάς.
Τσάρλι Σιν

Ο Τσάρλι Σιν (αγγλικά: "Charlie Sheen", 3 Σεπτεμβρίου 1965) είναι Αμερικανός ηθοποιός του κινηματογράφου και της τηλεόρασης. Άρχισε να γίνεται γνωστός από τα μέσα τις δεκαετίας του 1980, οπότε συμμετείχε σε διάφορες επιτυχημένα φιλμ όπως το "Πλατούν" (1986), το "Wall Street" (1987), το "Young Guns" (1988) κ.ά. Ενώ και στις αρχές της επόμενης δεκαετίας συμμετείχε σε επίσης επιτυχημένα φιλμ, όπως το "Hot Shots!" (1991).

Στην επόμενη δεκαετία συμμετείχε περισσότερο στην τηλεόραση. Ξεκίνησε στη σειρά "Spin City", ως αντικαταστάτης, και κέρδισε τελικά μία Χρυσή Σφαίρα. Το 2003, ξεκίνησε να στη σειρά "Two and a Half Men", στην οποία πρωταγωνιστούσε και έπαιξε σε 8 κύκλους από τους συνολικά 12 της σειράς, λαμβάνοντας και πολλές υποψηφιότητες για Χρυσή Σφαίρα και Emmy. Μία από τις πιο πρόσφατες δουλειές του είναι το "Anger Management". Ο Σιν, κατά το έτος του 2010, ήταν ο πιο ακριβοπληρωμένος ηθοποιός στην τηλεόραση, καθώς οι απολαβές του για κάθε επεισόδιο στο "Two and a Half Men" έφτασαν τα 1,8 εκατομμύρια δολάρια.

Ο Σιν έγινε, κατά καιρούς, θέμα συζήτησης από τα μέσα ενημέρωσης, λόγω της προσωπικής του ζωής. Μερικές από τις αναφορές που έχουν γίνει στο όνομά του αφορούν αλκοολισμό, καταχρήσεις ναρκωτικών, οικογενειακά προβλήματα, ενώ έχουν υπάρξει και ισχυρισμοί για ενδοοικογενειακή βία. Έτσι, το "CBS" του τερμάτισε το συμβόλαιο, αν και το "Two and a Half Men" θεωρείτο πετυχημένη σειρά εκείνη την περίοδο. Τον Μάρτιο του 2013, ο Σιν ξεκίνησε περιοδεία. Στις 15 Νοεμβρίου του 2015, ανακοίνωσε δημόσια ότι είναι φορέας του ιού HIV.
Τα παιδιά των ανθρώπων

Τα παιδιά των ανθρώπων είναι Αγγλοαμερικανική δραματική, θρίλερ και φαντασίας ταινία του Αλφόνσο Κουαρόν. Βασίζεται στο ομώνυμο μυθιστόρημα της Φ. Ντ Τζέιμς, που κυκλοφόρησε το 1992. Η υπόθεση τοποθετείται στο 2027 ενώ η γονιμότητα των ανθρώπων έχει σταματήσει εδώ και δύο δεκαετίες. Πρωταγωνιστής της ταινίας είναι ο Κλάιβ Όουεν.
Βίλφριντ Μάρτενς

Ο Βίλφριντ Μάρτενς ("Wilfried Achiel Emma Martens" ολλανδικά: ; 19 Απριλίου 1936 – 9 Οκτωβρίου 2013) ήταν Φλαμανδός Βέλγος πολιτικός. Γεννήθηκε στην Σλέιντενγκε (Ανατολική Φλάνδρα). Κατά τη διάρκεια της πολιτικής του σταδιοδρομίας ο Μάρτενς υπηρέτησε ως Πρωθυπουργός του Βελγίου από τις 3 Απριλίου 1979 έως τις 6 Απριλίου του 1981 και από 17 Δεκεμβρίου 1981 έως 7 Μαρτίου 1992.